Alica v krajine zázrakov (film z roku 2010)

Alica v krajine zázrakov je fantasy film z roku 2010, ktorý režíroval Tim Burton, scenár napísala Linda Woolvertonová a v ktorom hrajú Mia Wasikowska, Johnny Depp, Helena Bonham Carterová, Anne Hathawayová, Crispin Glover, Michael Sheen a Stephen Fry. Je to rozšírenie románov Lewisa Carrolla Alica v krajine zázrakov a Za zrkadlom. Film využíva techniku, ktorá spája hercov a animáciu.

Vo filme má Alica 19 rokov a vracia sa do Podzeme, na miesto, ktoré predtým navštívila pred trinástimi rokmi. Dozvie sa, že je jediná, ktorá môže zabiť Jabberwocka, draka, ktorého ovláda Červená kráľovná a terorizuje ním obyvateľov Podzeme. Burton povedal, že pôvodný príbeh o Krajine zázrakov bol stále o dievčati, ktorá prechádza od jednej divnej postavy k druhej a nikdy necítil citové prepojenie, tak to chcel spraviť viac ako príbeh než ako sled príbehov. Tento film nepredstavuje pokračovanie predchádzajúcich filmov alebo ich prerobenie. Film mal premiéru na Odeon Leicester Square v Londýne 25. februára 2010 a na Slovensku 11. marca 2010 v klasickej 2D kvalite a vo vybraných kinách v 3D.

 Dej 

Alicu Kingsleyovú (Mia Wasikowska) požiada o ruku Hamish Ascot, arogantný a nie príliš zvodný muž. Vtedy spozoruje zvláštneho bieleho zajaca s vreckovými hodinkami a ktorý jej ukazuje, aby ho nasledovala. Alica utečie, predstierajúc že „to prišlo príliš rýchlo“ a nasleduje zajaca ku stromu, pod ktorým sa medzi koreňmi nachádza nora. Nasleduje ho aj do nory, kde po dlhom páde sa dostane do sveta, ktorý už predtým niekedy navštívila: Krajina zázrakov.
Alica si nepamätá nič z poslednej návštevy a spoznáva všetkých z tejto zaujímavej krajiny, ako slávneho Bieleho zajaca, ako aj kocúra Cheshira, Plcha, Marcového zajaca, Tweedledeeho a Tweedleduma a Šialeného klobučníka (Johnny Depp). Alice nevie nič o tom, čo zarmútilo Krajinu zázrakov, ale zistí, že po jej odchode Červená kráľovná (Helena Bonham Carterová) sa uchopila moci v Krajine zázrakov tým, že vypustila Jabberwocka, hroznú príšeru podobnú drakovi. Aby znova zvládol mier a pokoj v Krajine zázrakov, Alica musí ísť za Šialeným Klobučníkom a k Bielej kráľovnej (Anne Hathawayová) a zistiť, ako môže pomôcť Krajine zázrakov.

 Obsadenie 
„Chceli sme niekoho, kto má… je to ťažko vyjadriť slovami, ale jednoducho má v sebe opravdivosť, vnútorný život, niečo, že môžeš vidieť, ako sa točia kolesá. Páčil sa nám jednoduchý druh sily, ktorý v sebe má. Nie okázalý, nie veľmi pompézny, ale jednoducho niekto, kto má veľa vnútorného života v sebe. Preto som ju vybral.“—Tim Burton o obsadení Mie Wasikovskej ako Alice 
 Mia Wasikowska ako Alica
 Johnny Depp ako Tarrant Hightopp, Šialený Klobučník
 Helena Bonham Carterová ako Iracebeth, Červená kráľovná
 Anne Hathawayová ako Mirana, Biela kráľovná
 Crispin Glover ako Ilosovic Stayne, Červený darebák
 Matt Lucas ako Tweedledee a Tweedledum
 Stephen Fry ako Chessur, kocúr Cheshire
 Michael Sheen ako Nivens McTwisp, Biely zajac
 Alan Rickman ako Absolem, húsenica
 Barbara Windsorová ako Mallymkun, plch
 Paul Whitehouse ako Thackery Earwicket, Marcový zajac
 Timothy Spall ako Bayard Hamar
 Marton Csokas ako Charles Kingsleigh, Alicin otec
 Tim Pigott-Smith ako Lord Ascot, muž, ktorý teraz vlastní Charlieho obchodnú firmu
 Lindsay Duncanová ako Helen Kingsleighová, Alicina matka
 Geraldine Jamesová ako Lady Ascotová, žena Lorda Ascota
 Leo Bill ako Hamish, syn Lorda Ascota, ktorý požiada Alice o ruku
 Frances de la Tour ako Imogena, Alicina pomätená teta
 Jemma Powellová ako Margaret Kingsleighová-Manchesterová, Alicina sestra
 Eleanor Gecksová a Eleanor Tomlinsonová ako Faith a Fiona
 Michael Gough ako Uilleam
 Imelda Stauntonová ako Vysoké rastliny
 Christopher Lee ako Jabberwocky

 Referencie 

 Externé odkazy 
 Oficiálna stránka filmu Alica v krajine zázrakov



Kategória:Filmy z 2010
Kategória:Filmy režírované Timom Burtonom
Kategória:Alica v krajine zázrakov
Kategória:Rozprávkové filmy USA
Kategória:Rodinné filmy USA
Kategória:Filmy podľa názvu